Otvorena znanost u Hrvatskoj

Otvorena znanost u projektima Hrvatske zaklade za znanost
2024-09-05 11:00 - 12:00 (Europe/Paris) | Online
Centar za otvorenu znanost i upravljanje znanstvenim informacijama (COZ) Sveučilišne knjižnice Rijeka poziva istraživače i sve zainteresirane da se pridruže još jednom Open Science Caféu gdje će dr. sc. Dejana Carić, voditeljica u Odjelu za praćenje provedbe projekata Hrvatske zaklade za znanost, predstaviti temu “Otvorena znanost u projektima Hrvatske zaklade za znanost”. Zaklada je 2022. uvela Plan upravljanja istraživačkim podacima (PUP) za lakši pristup i dijeljenje podataka financiranih javnim novcem, a novi pravilnik Zaklade iz srpnja 2024. obvezuje na dijeljenje istraživačkih podataka te objavljivanje publikacija u otvorenom pristupu za sve projekte financirane od strane Zaklade. Prijava za sudjelovanje klikom na poveznicu. Više o događanju pročitajte ovdje.

Towards a Transparent Transition to Open Access: The Current Data Landscape
2024-09-03 14:00 - 15:00 | Online
LIBER-ova Radna grupa za otvoreni pristup održat će webinar na kojem ćete imati priliku saznati rezultate dviju nedavno objavljenih studija o financijskim aspektima prelaska na otvoreni pristup. Nakon toga održat će se okrugli stol na kojem će se raspravljati o utjecaju spomenutih rezultata na buduće strategije otvorenog pristupa u knjižnicama.

Istraživanje budućnosti otvorenog znanstvenog rada: aktualne prakse, trendovi i inspiracije u akademskim institucijama
2023-09-20 15:00 - 16:00 | Online
Spremni ste za putovanje u budućnost akademskih istraživanja? Pridružite se webinaru koji će zaroniti u svijet otvorenog znanstvenog rada i na kojem će predstavnici uglednih europskih institucija podijeliti svoje uvide o izazovima otvorenog pristupa, trendovima i strategijama za unapređenje širenja istraživanja.
Ključne teme:

Izazovi prilikom implementacije politika otvorenog pristupa
Najbolje prakse i lekcije za uključivanje fakulteta i istraživača u otvoreni pristup
Podrška fakultetima pri usklađivanju politika otvorenog pristupa
Nacionalne strategije financiranja otvorenog pristupa
Uloga financijera u podršci inicijativama otvorenog pristupa, promicanju i rješavanju globalnih problema pravednosti

Ne propustite ovu inspirirajuću sesiju. Saznajte više informacija i osigurajte svoje mjesto na poveznici!

PUBMET2023
2023-09-13 - 2023-09-15 | Sveučilište u Zadru, Ul. Mihovila Pavlinovića 1, Zadar, 23000, Croatia (Local Name: Hrvatska)
Deseta međunarodna konferencija o znanstvenoj komunikaciji u kontekstu otvorene znanosti PUBMET2023 održat će se od 13. do 15. rujna 2023. godine na Sveučilištu u Zadru. Organizatori konferencije su Odjel za informacijske znanosti Sveučilišta u Zadru, Medicinski fakultet, Filozofski fakultet i Prehrambeno-tehnološki fakultet Sveučilišta u Zagrebu, Hrvatska udruga za znanstvenu komunikaciju – ZNAK, Institut Ruđer Bošković, i Medicinski fakultet Sveučilišta u Rijeci. Nakon devet uspješnih konferencija, ovogodišnja slavljenička konferencija osigurat će mjesto za dijalog i predstavljanje najboljih praksi stručnjaka u području znanstvene komunikacije, istraživača, informacijskih stručnjaka i knjižničara, urednika, izdavača, edukatora, kreatora politika, komunikologa i novinara u dinamičnom području otvorene znanosti.
Teme konferencije PUBMET2023 su:

vrli ‘novi’ svijet institucijskog izdavaštva – izdavaštvo u otvorenom pristupu dostupno autorima i institucijama
uloga knjižnica u okruženju otvorenog pristupa i otvorene znanosti
istraživačka učinkovitost, uspješnost i provedba u kontekstu reforme sustava vrednovanja u znanosti
odgovornost, etika i inkluzivnost u istraživanju i objavljivanju
uloga otvorene infrastrukture u omogućavanju otvorene znanosti
FAIR načela i digitalni objekti
umjetna inteligencija (AI) u znanstvenoj komunikaciji
obrazovanje, edukacija, podizanje svijesti i unaprjeđenje vještina i resursa za otvorenu znanost
ekološka osviještenost i održivost u znanstvenoj komunikaciji.

REGISTRACIJE SU OTVORENE!
Registrirati se možete na PUBMET2023 MREŽNOJ STRANICI ZA REGISTRACIJU.
PRIJAVE SAŽETAKA
Organizatori konferencije PUBMET2023 pozivaju Vas da pošaljete prošireni sažetak (na engleskom jeziku, maksimalno 600 riječi i ne više od 8 referenci) koji opisuje glavnu ideju Vašega rada, njegovu znanstvenu ili praktičnu relevantnost te znanstveni i/ili društveni utjecaj. Za pripremu sažetaka koristite predloške, a sažetke učitajte ovdje. Prilikom prijave sažetka, označite prijavljujete li kratko predavanje (do 10 minuta), postersko priopćenje ili radionicu (do 90 minuta). Nakon recenzije, autori zaprimljenih sažetaka će biti obaviješteni o ishodu recenzijskog postupka. Izlagači prihvaćenih sažetaka će se morati registrirati za sudjelovanje na konferenciju u Zadru, te dostaviti svoju kratku biografiju i fotografiju za web stranicu konferencije.
OBJAVLJIVANJE
Prihvaćeni sažeci bit će objavljeni u Knjizi sažetaka PUBMET2023, koja će biti indeksirana u Google Scholar, Semantic Scholar, ZENODO, OpenAIRE Catalogue, BASE, Open Science Index i drugim indeksnim bazama podataka.
Autori su također pozvani da prijave cjeloviti rad za objavu u posebnom izdanju časopisa Publications (ISSN 2304-6775), posvećenom PUBMET2023 konferenciji. Publications je međunarodni časopis u otvorenom pristupu, indeksiran u Scopus, Web of Science Core Collection, RePEc i mnogim drugim bazama podataka, te je rangiran u Q1 (Library and Information Sciences) prema CiteScore. Sve pristigle radove će vrednovati gostujući urednici i ako će ih smatrati prikladnima za razmatranje, proslijedit će ih recenzentima. Naknada (APC) za objavljivanje prihvaćenih članaka u posebnom broju PUBMET2023 neće se naplaćivati. Autori imaju mogućnost odobriti objavu komentara recenzenta i uredničke odluke objave zajedno sa završnom verzijom rada. Članci će se objaviti pod licencijom CC BY, a autorska prava zadržavaju autor(i).
Svi prihvaćeni sažeci, kao i prezentacije i snimke bit će objavljeni na mrežnoj stranici konferencije pod licencijom CC-BY 4.0.
VAŽNI DATUMI
Rok za predaju sažetaka: 15. svibanj 2023.
Obavijest o prihvaćanju sažetka: 15. lipanj 2023.
Rok za dostavu cjelovitih radova (za časopis Publications): 30. studeni 2023.
Rok za predaju prezentacija i/ili postera: 10. rujan 2023.
Za više informacija posjetite mrežnu stranicu PUBMET2023: http://pubmet.unizd.hr/ ili nas kontaktirajte na: pubmet@unizd.hr

Bridging the Gap: Exploring Innovative Opportunities for Research Libraries to Reform Research Assessment
2023-05-17 15:00 - 16:30 | Online
Open Strategy Network (OSN) Istraživačke knjižnice Ujedinnjenog kraljevstva (RLUK) održat će radionicu na kojoj će se promišljati o ulozi knjižnica
u provedbi DORA-e te će istražiti nove i inovativne mogućnosti za istraživačke knjižnice da reformiraju evaluaciju istraživanja i ubrzaju promjene.
Šest panelista u ovoj zajedničkoj EMBO/EMBL sesiji predstavljaju istraživače u različitim ulogama: članovi izbornih odbora u agencijama i institutima
financijera, članovi fakultetskih odbora i savjetodavnih odbora, urednici i izdavači znanstvenih časopisa te istraživači na početku karijere.
Na primjerima provedbe DORA-e u različitim institucijama i osvrnuti će se na svoja osobna iskustva sudjelovanja ili provedbe takvih inicijativa.
Panelisti:
Karim Labib, MRC PPU, University of Dundee, UK
Guillermina Lopez, Instituto de Neurociencias, UMH-CSIC, Severo Ochoa Centre of Excellence, Spain
Bernd Pulverer, Head of EMBO Publications
Brenda Andrews, Donnelly Center, University of Toronto, Canada, editor-in-chief of Genetics Society of America’s G3 journal
Cecilia Perez, EMBL postdoctoral fellow
Wolfgang Huber, EMBL Group Leader and Senior Scientist
Moderator: Sandra Bendiscioli, Senior Policy Officer, EMBO
Više informacija o događanji i registracijama možete pronaći na Dora at 10 web-stranici.

Open Science – From Policy to Practice
2023-05-16 - 2023-05-17 | Online
Konferencija “Open Science – From Policy to Practice” istaknut će različite perspektive oblikovanja, implementacije i korištenja otvorene znanosti. Cilj ove konferencije je razmjena znanja, dijeljenje najboljih praksi te rasprava kako otvorena znanost može doprinijeti jačanju održive budućnosti i demokracije unutar i izvan Europske unije.
Konferencija će se održati u Stockholmu 16. i 17. svibnja 2023. godine, te će se prenositi uživo kako bi se omogućilo online sudjelovanje.
Više informacija o konferenciji: https://oppenvetenskap.se/
Prijava za prijenos uživo: https://oppenvetenskap.se/streaming/

Copyright and Open Access in Europe
2023-05-04 16:30 - 18:00 | Online
LIBER i SPARC Europe pozivaju vas da sudjelujete na webinaru ”Copyright and Open Access in Europe” i među prvima doznate preliminarne rezultate KR21 programa.
Program Knowledge Rights 21 (KR21) usmjeren je na donošenje promjena u zakonodavstvu i praksi diljem Europe kojima se želi ojačati pravo na znanje. Temelji se na uvjerenju da je znanje ključno za obrazovanje, inovacije i sudjelovanje u kulturi te da bi svatko trebao imati mogućnost – posebno kroz knjižnice, arhive i digitalno – znanju pristupiti i koristiti ga.
Webinar će se održati 4. svibnja 2023. u 16:30h.
Prijaviti se možete na LINKU.

Citizen Science at your Academic Library: Ideas and Inspirations
2023-04-27 17:00 - 18:30 | Online
LIBER Radna skupina za građansku znanost i SciStarter organiziraju trodijelnu seriju webinara koja će polaznicima predstaviti koncept građanske znansoti (eng. Citizen Science), pružiti savjete i predstaviti primjere dobre prakse za početak i održavanje raznih aktivnosti.
Drugi webinar u seriji održat će se (online) 27. travnja u 17.00 sati (CET), a u njemu će predavači iz SAD-a i Europe podijeliti dosadašnja iskustva iz područja građanske znanosti. Ciljevi webinara su identificiranje načina na koje knjižnice potiču i podržavaju cjeloživotno učenje, pronalazak ključnih strategija za uvođenje građanske znanosti u knjižnice te pronalazak potrebnih resursa.
Webinar je namijenjen visokoškolskim knjižničarima, ali je sudjelovanje otvoreno i dostupno svima zainteresiranima za građansku znanost i njenu primjenu u knjižnicama.
Registracije su omogućene na poveznici.

Bridging the Digital Gender Gap
2023-04-26 14:00 - 15:30 | Online
Cilj događaja je raspraviti pitanja rodne ravnopravnosti; na koji način su istaknuta u obrazovanju, posebno u digitalnom i online obrazovanju. Raspravljat će se o trenutnim percepcijama, izazovima, mogućnostima, spoznajama, rješenjima i najboljim praksama. Uz to, cilj događaja je podići svijest o “što jest” i “što bi moglo biti” te potaknuti publiku o razmišljanju i planiranju novih akcija.
Govornici:

Angela Jafarova, suosnivačica tvrtke Datorium
Maria Rahamägi, osnivačica i izvršna direktorica škole Edumus
Lieselot Declercq, suosnivačica i direktorica online škole d-teach
Elsa Corominas, Sveučilište Oberta de Catalunya (UOC)

Cijeli program događaja možete pronaći na linku.
Prijave su moguće na poveznici: https://ec.europa.eu/eusurvey/runner/RegistrationForm26APRIL

ENRESSH Webinar on Evaluation of Artistic Research
2023-04-26 14:00 - 15:00
U suradnji s institutom Research on Research (RoRI), European Network for Research Evaluation in the Social Sciences and the Humanities (ENRESSH) predstavlja novi webinar u svojoj seriji o vrednovanju istraživanja. Ovaj put usredotočit će se na umjetničko istraživanje i njegovo vrednovanje u sustavima financiranja istraživanja temeljenih na izvedbi.
Iako su sustavi vrednovanja istraživanja i financiranja temeljenog na izvedbi već istraženi, vrednovanje umjetničkog istraživanja i dalje ostaje nedovoljno istražena tema. Upravo zato, ovaj webinar će se usredotočiti na aspekte vrednovanja umjetničkog istraživanja u kontekstu sustava financiranja temeljenih na izvedbi. Osim formalnih definicija, bit će riječi i o tome kako one mogu, ali i ne moraju uvijek odražavati ono što se smatra istraživanjem, posebno kada su u pitanju SSH istraživanja.
Kamila Lewandowska (Sveučilište u Varšavi) će u svom predavanju pružiti pregled vrednovanja umjetničkog istraživanja u sustavima financiranja istraživanja temeljenih na izvedbi diljem Europe te se dotaknuti složenih kriterija kvalitete za umjetničko istraživanje.
Drugo predavanje koje će održati Florian Vanlee (ECOOM-VUB) pružit će konkretan primjer kako transformirati zahtjeve kako bi se bolje odrazila produkcija umjetničkog istraživanja u sustavima financiranja istraživanja temeljenih na izvedbi.
Pridružite nam se na webinaru 26. travnja u 14:00 sati CEST i saznajte više o vrednovanju umjetničkog istraživanja u sustavima financiranja temeljenih na izvedbi.
Prijave su moguće na poveznici: https://www.eventbrite.com/e/enressh-webinar-on-evaluation-of-artistic-research-tickets-617372667267?aff=erelexpmlt

Scholarly Communication in Crisis: Research Integrity and Open Scholarship
2023-04-19 16:30 - 18:00 | Online
U organizaciji Open Access Scholarly Publishing Association (OASPA) poslušajte webinar o ugroženosti integriteta akademske komunikacije. Je li porast neetičkih i neprovjerenih istaživanja uzrok i jesu li Otvorene stipendije rješenje?
cineOdgovore na ova pitanja iz svojeg će područja djelovanja pokušati odgovoriti penalisti Adam Day, Brian Nosek and Dorothy Bishop.
Webinar se održava 19.4.2023. u 16:30 sati.
Za prijavu kliknite na LINK.

OpenAPC - Open minds towards transparent publication fees
2023-04-04 15:00 - 16:00 | Online
Knjižnica Sveučilišta Bielefeld 2014. je pokrenula projekt OpenAPC koji se primio sredstca od Njemačke zaklade za istraživanja (ger. Deutsche Forschungsgemeinschaft, DFT), njemačkog Ministarstva za obrazovanje i istraživanja (ger. Bundesministerium für Bildung und Forschung, BMBF) i od Europske komisije u sklopu OpenAIRE Nexus projekta.
Na webinaru će se predstaviti projekt s naglaskom na prednostima transparentnosti naknada objavljivanja i načina na koje ustanove mogu postati dio globalnog projekta OpenAPC. Bit će riječi o formatu i obradi podataka, kako se transparentnost primjenjuje na sve faze životnog ciklusa podataka u OpenAPC-u i prednostima sudjelovanja. Izlaganje će završiti kratkim osvrtom nakon čega će ostati vremena za raspravu i dodatna pitanja.
Više informacija i poveznicu za prijavu pronađite ovdje.

OpenAIRE jutarnja kava uz razgovor o tečaju “Data Steward” Sveučilišta u Beču
2023-04-04 09:00 - 10:00 | Online
Prosljeđujemo poziv na sudjelovanje u zanimljivo online predstavljanje iskustava s osmišljavanjem i provođenjem tečaja “Data Steward”.
Svi angažirani u dizajn tečaja za obuku upravitelja podataka (engl. data steward) pozvani su na jutarnju kavu uz razgovor s Monikom Bargmann i Terezom Kalová. Monika i Tereza podijelit će svoja iskustva u kreiranju i vođenju tečaja “Data Steward”. Tečaj sadrži pregled modula i sadržaja, početni pregled kurikuluma radionica o upravljanju podacima i druge savjete. Tečaj se održava na engleskom jeziku, traje 2 semestra, dio je kontinuiranog programa obrazovanja poslijediplomskog studija na Sveučilištu u Beču za istraživače i podršku istraživačima, te donosi 15 ECTS bodova, a na završetku se dobije certifikat Sveučilišta (engl. Certificate of the University of Vienna).
Više o tečaju i iskustvima njegova provođenja poslušajte 4. travnja 2023. u 9 sati putem Zoom-a, a prijaviti se možete na poveznici: https://us02web.zoom.us/meeting/register/tZcofu6srD4pE9bHkUiWtU-RR0TubOSDey3C .

Organisation of Data Stewardship Services: studije slučaja nizozemskih, sjevernoameričkih i finskih sveučilišta
2023-03-09 08:00 - 17:00
Tzv. upraviteljem podacima (engl. data steward) smatra se osoba koja radi na savjetovanju organizacije ili istraživačke grupe o provođenju dobrih praksi upravljanja podacima ili osiguravanju kvalitete podataka organizacije ili istraživačke grupe. S obzirom da se nacionalne i institucionalne politike, savezne nacionalne službe i organizacije istraživačkih usluga mogu razlikovati, upravljanje podacima može se odvijati drugačije u institucijama visokog obrazovanja diljem svijeta. Unatoč – ili upravo zbog – razlika u nacionalnim okolnostima, postoji mnogo toga što možemo naučiti jedni od drugih razmjenom informacija o našim istraživačkim okruženjima i trenutnim inicijativama upravljanja.
Na ovom webinaru analizirat će se različiti načini organiziranja usluga istraživanja podataka s fokusom na upravljanje podacima uvođenjem studija slučaja nizozemskih, sjevernoameričkih i finskih sveučilišta. Analiza je usredotočena na četiri dimenzije usluga upravljanja istraživačkim podacima:

politika i upravljanje
uspostava, financiranje i strukture istraživačkih podatkovnih usluga
usluge zagovaranja, savjetovanja i podrške istraživanju podataka
tehničke usluge za istraživanje podataka

Sudionicima će se predstaviti usluge iz sve četiri dimenzije upravljanja istraživačkim podacima koje utječu na uključena sveučilišta te će na kraju biti vremena za postavljanje pitanja. Saznajte više o različitim načinima organiziranja usluga upravljanja podacima kroz studije slučaja sa sveučilišta TU Delft, Purdue i Aalto.
Webinar je besplatan i otvoren za sve zainteresirane, samo je potrebno prijaviti se. Više informacija i poveznicu za prijavu pronađite ovdje.

Open Science Cafe „Politika otvorene znanosti – kako objaviti rad u repozitoriju Dabar?“
2023-02-28 11:00 - 12:00 | Online
Centar za otvorenu znanost i upravljanje znanstvenim informacijama iz Sveučilišne knjižnice Rijeka organizira prvi ovogodišnji Open Science Cafe koji će se održati 28. veljače 2023. od 11:00 do 12:00 sati na platformi Microsoft Teams.
Tema Cafea je primjena politike otvorene znanosti i objava u repozitoriju Dabar. U razgovoru s članicama Centra za otvorenu znanost saznajte više o objavljivanju radova u repozitoriju Dabar:
• Kako pristupiti i što pohraniti u repozitorij?
• Objavio/la sam rad u otvorenom pristupu – moram li ga staviti i u Dabar?
• Objavio/la sam rad u časopisu s pretplatom – smijem li ga objaviti u otvorenom pristupu u repozitoriju?
• Kako provjeriti koji embargo ima časopis u kojem sam objavio rad?
• Koju CC licenciju odabrati?
Više informacija možete pročitati na letku, a za sudjelovanje je potrebna prijava na poveznici. Sastanku se možete pridružiti ovdje.

Open Science Conference 2023
2023-02-08 - 2023-02-10 | Sjedište Ujedinjenih naroda, 405 E 42nd St, New York, 10017, United States
Prvu konferenciju o otvorenoj znanosti (eng. Open Science Conference) održala je knjižnica Dag Hammarskjöld 2019. godine u sjedištu Ujedinjenih naroda u New Yorku. Globalni pokret otvorene znanosti otada je značajno obogaćen novim nacionalnim i međunarodnim politikama i odvažnim inicijativama. U jeku pandemije, 27. listopada 2020., UNESCO, WHO, CERN i Povjerenik za ljudska prava Ureda UN-a pokrenuli su Zajednički poziv za otvorenu znanost. Na drugoj svjetskoj konferenciji otvorene znanosti 2021., godinu dana nakon proglašenja pandemije, sudionici iz različitih krajeva svijeta pokrenuli su dijalog o utjecaju COVID-19 pandemije na otvorenu znanosti te na koji način može pridonijeti aktivnostima vezanim uz globalnu klimatsku krizu upotrebom znanosti, tehnologije, politika i istraživanja. Na konferenciji su analizirane aktivnosti poduzete na nacionalnoj i međunarodnoj razini, prikupljene su naučene lekcije/pouke i identificirane smjernice za budućnost. Otvorena znanost prepoznata je kao temelj ostvarivanja prava pojedinca na sudjelovanje u znanstvenom razvoju i njegovim dobrobitima.
Ususret Međunarodnom danu žena i djevojaka u znanosti (11. veljače), od 8. do 10. veljače 2023. Treća konferencija o otvorenoj znanosti okupit će kreatore politika, predstavnike međuvladinih organizacija, istraživače, znanstvenike, knjižničare, nakladnike i sve zainteresirane. Konferencija će se tematski fokusirati na problematiku ubrzanja ciljeva održivog razvoja i demokratizaciju znanosti. Kroz tri podteme – pravednost u otvorenom obrazovanju, reforma znanstvenog izdavaštva i jačanje sučelja između znanosti, politike i društva – sudionici će voditi rasprave o mogućnostima i izazovima otvorenih znanstvenih praksi, njihovoj sadašnjosti i budućnosti vezanoj uz ciljeve održivog razvoja, inicijative, teme i perspektive otvorenih znanstvenih metoda. Okrugli stol i rasprava između 19 uglednih osoba iz otvorene znanosti, koji je prethodio prvoj konferenciji 2019. godine, rezultirali su dokumentom s načelima za razradu čimbenika potrebnih za stvaranje globalne zajednice otvorene znanosti za ciljeve održivog razvoja. Na ovogodišnjoj konferenciji ponovno će se razmotriti ta ideja i daljnji koraci.
Konferenciju možete pratiti uživo ili online, a dodatne informacije, program konferencije i registraciju pronađite na poveznici https://www.un.org/en/library/OS23.

Amnesia: High-accuracy Data Anonymization
2023-02-01 08:00 - 17:00 | Online
OpenAIRE održat će webinar o alatu za anonimizaciju istraživačkih podataka – AMNESIA, koji će se održati 10. veljače u 12:30 sati. Uz uvod u sami koncept anonimizacije istraživačkih podataka, predstavit će se različite tehnike anonimizacije te prikazati kratka demonstracija fleksibilnog alata koji transformira osjetljive podatke u skupove podataka uz osiguranje privatnosti. Webinar će biti posebno zanimljiv istraživačima koji rade s osjetljivim istraživačkim podacima i žele ih na neki način učiniti dostunim javnosti.
Za sudjelovanje na webinaru se je potrebno prijaviti putem forme na stranici: https://www.openaire.eu/item/amnesia-high-accuracy-data-anonymization.

Radionica o podacima i softveru otvorenog koda za otvorenu znanost
2022-11-30 10:00 - 2022-12-01 15:30
U okviru projekta NI4OS-Europe (National Initiatives for Open Science in Europe) od 30. studenog – 1. prosinca 2022. održava se radionica (hackaton) pod naslovom “Hands-on workshop: Touching on Data and Open-Source Software for Open Science”. Tema radionice su otvoreni istraživački podaci i softver otvorenog koda. Radionica je hibridnog tipa (on-line i on-site) u organizaciji Računarskog centra Sveučilišta u Beogradu (RCUB), Sveučilišnog računskog centra Sveučilišta u Zagrebu (SRCE) te Instituta Ruđer Bošković (IRB) i održava se istovremeno na više lokacija u Srbiji i Hrvatskoj.
Sudionici će na radionici steći uvid u trenutne izazove vezane uz napredak otvorene znanosti, korištenje softvera slobodnog i otvorenog koda (FOSS) u znanosti na primjeru istraživačkih servisa i alata NI4OS- Europe zajednice, te njihove primjene u praksi. Radionica je prilika za razmjenu ideja, stjecanja novih spoznaja o ponuđenim temama i njihovu promociju.
Teme radionice:

Kvaliteta i poboljšanje podataka o uslugama i resursima za istraživače
Kako razviti i poboljšati istraživački softver ili uslugu te povećati njihovu vidljivost
Kako stimulirati korištenje softvera otvorenog koda u znanosti
Izbor licence za software otvorenog koda
Poboljšanje kvalitete istraživanja i istraživačkih podataka

Prijave: https://events.ni4os.eu/event/85/ce code

Tjedan otvorenog pristupa 2022.
2022-10-24 - 2022-10-30
“Otvorenost za klimatsku pravdu” tema je ovogodišnjeg Međunarodnog tjedna otvorenog pristupa (24.-30. listopada).
Klimatska pravednost izričito je priznanje da klimatska kriza ima dalekosežne učinke, a posljedice “nisu jednako ili pravedno raspoređene između bogatih i siromašnih, žena i muškaraca, starijih i mlađih generacija”, kako ističe UN. Ove neravnoteže moći također utječu na sposobnosti zajednica da proizvode, šire i koriste znanje o klimatskoj krizi. Otvorenost može otvoriti puteve za pravedniju razmjenu znanja i poslužiti kao sredstvo za rješavanje problema nejednakosti koje oblikuju učinke klimatskih promjena i naš odgovor na njih.
Ovogodišnji fokus na klimatsku pravdu nastoji potaknuti povezivanje i suradnju između klimatskog pokreta i međunarodne zajednice otvorene znanosti. Razmjena znanja ljudsko je pravo, a suočavanje s klimatskom krizom zahtijeva brzu razmjenu znanja preko geografskih i ekonomskih granica, kao i između različitih znanstvenih disciplina.
Međunarodni tjedan otvorenog pristupa vrijeme je za koordinaciju među zajednicama kako bi otvorenost postala standard za istraživanje i kako bi se osiguralo da je pravednost u središtu ovih inicijative. Ovogodišnja tema, koju je odabrao Savjetodavni odbor Tjedna otvorenog pristupa, prilika je za okupljanje, poduzimanje akcija i podizanje svijesti o tome kako otvorenost osigurava klimatsku pravdu. Tjedan otvorenog pristupa 2022. održat će se od 24. do 30. listopada; međutim, svi su pozvani na organiziranje rasprava i poduzimanje aktivnosti oko „Otvorenosti za klimatsku pravdu” kada je to najprikladnije tijekom cijele godine te da prilagode temu i aktivnosti svom lokalnom kontekstu.

"Otvoreni podaci - što su i kako mi mogu koristiti? Smjernice dobre prakse za rad s otvorenim podacima u Hrvatskoj"
2022-10-11 08:00 - 17:00
H2020 TODO – Twinning Open Data Operational pripremio je za vas online tečaj: “Otvoreni podaci – što su i kako mi mogu koristiti? Smjernice dobre prakse za rad s otvorenim podacima u Hrvatskoj”
Tečaj će biti dostupan od 10. listopada 2022, a za pristup tečaju potrebno je prijaviti se u sustav, te nakon toga se upisati se u tečaj.

Za dodatne informacije kliknite OVDJE.

EOSC Regional Event in Budapest „Embedding EOSC in Southeast Europe“
2022-09-28 - 2022-09-29 | Sveučilište za tehnologiju i ekonomiju u Budimpešti, Műegyetem rkp. 3, Budimpešta, Hungary
NI4OS-Europe organizira EOSC regionalni skup na kojemu će biti razgovora o temama poput Europskog oblaka za otvorenu znanost (EOSC), otvorene znanosti, njenog političkog aspekta, kao i uvid znanstvenika u usluge i infrastrukture. Povodom 20. obljetnice Budimpeštanske inicijative o otvorenom pristupu, ovaj sastanak označava izvrsnu priliku za naglašavanje njezine važnosti u pokretu otvorenog pristupa i za proslavu njenog rođendana.
Konferencija će se održavati 28.-29. rujna 2022. na Sveučilištu za tehnologiju i ekonomiju u Budimpešti, ali će se prenositi i online. Online sudionici neće se moći uključiti u raspravu jer će biti dostupan samo prijenos (engl. streaming). Prijaviti se možete na web stranici događaja.
NI4OS-Europe Regional Event in Budapest

UsageCounts: the usage statistics service of OpenAIRE
2022-07-13 10:30 - 11:30 | Zoom
Ovaj informativni i edukativan webinar predstavit će UsageCounts, novu OpenAIRE-ovu uslugu kojoj je cilj pridonijeti procjeni utjecaja aktivnosti korištenja pružatelja sadržaja otvorenog pristupa. UsageCounts prikuplja podatke o aktivnosti upotrebe i okuplja statističke izvještaje o korištenju za proizvode usluge OpenAIRE Research Graph i iz OpenAIRE mreže pružatelja sadržaja (repozitorija, e-časopisa, CRIS-eva, nacionalnih agregatora, itd.). Izgrađuje i implementira statistiku korištenja u navedenoj distribuiranoj mreži i dodaje značajnu dodanu vrijednost različitim sudionicima.
Na webinaru će biti riječi o statistici korištenja kao alatu u procjeni znanstvenih rezultata, ustrojstvu i funkcijama usluege UsageCounts, kako se ona uklapa u OpenAIRE infrastrukturu i među EOSC-ove glavne usluge te postoji prilika i za pokretanje razgovora o potencijalnim problemima i brigama korisnika usluge. Više informacija i poveznicu na prijavu potražite na stranici samog događaja.

Online workshop "Using the Geographical Information System QGIS for data analysis"
2022-07-12 13:00 - 16:30 | Online
QGIS je informacijski sustav slobodnog i otvorenog koda koji korisnicima omogućuje stvaranje, uređivanje, vizualizaciju, analizu i objavljivanje geoprostornih informacija.
Na ovoj radionici, koju su zajednički organzirali CESSDA i GESIS Leibniz Institute for the Social Sciences, korisnici će naučiti osnove QGIS sustava, obradu podataka i prostornu analizu, osnove GIS formata i kako uvoziti i obrađivati podatke radi daljnje analize.
Više o samoj radionici i prijavama na web-stranicama CESSDA-e.

Online webinar "Uloga časopisa u poticanju pristupa istraživačkim podacima"
2022-07-05 14:00 - 15:30 | Zoom
U znanstvenoj komunikaciji sve je češće praksa objavljivanja istraživačkih podataka uz članke u časopisima. Europska komisija i drugi financijeri znanstvenih istraživanja sve više potražuju od znanstvenika što veću otvorenost i dostupnost svih oblika znanstvenog rada i rezultata. Zbog njihove važne uloge u znanstvenoj komunikaciji upravo su znanstveni časopisi zvijezda vodilja u ostvarivanju otvorene znanosti u praksi.
Hrvatski časopisi često su isticani kao uspješan primjer implementacije otvorenog pristupa znanstvenim člancima, uz posebnu vrijednost odluke hrvatskih časopisa o otvorenom pristupu dijamantnim putem. Ne naplaćivanje naknade autorima i čitateljima prepoznato je unutar EU kao najbolji način osiguravanja jednakosti, raznolikosti, uključivosti i višejezičnosti. Sljedeći je korak usklađivanje standarda kvalitete časopisa na europskoj razini, kao i postizanje veće vjerodostojnosti objavljenih radova i transparentnosti cijelog istraživačkog procesa. Pritom dostupnost istraživačkih podataka u podlozi objavljenih rezultata ima izuzetno važnu ulogu.
Ovaj segment otvorene znanosti u Hrvatskoj se još nedovoljno razmatra pa se tome Hrvatska udruga za znanstvenu komunikaciju – ZNAK i Hrvatski arhiv podataka za društvene znanosti CROSSDA posebno žele posvetiti na webinaru “Uloga časopisa u poticanju pristupa istraživačkim podacima”. Cilj je potaknuti razgovor o važnosti pristupa istraživačkim podacima, prikazati zahtjeve financijera znanstvenih istraživanja, predstaviti postojeće smjernice za implementaciju uredničkih politika o dostupnosti istraživačkih podataka, te se osvrnuti na glavne izazove s kojima se urednici i autori mogu suočiti.
Online webinar “Uloga časopisa u poticanju pristupa istraživačkim podacima” održat će se 5. srpnja 2022. od 14:00 do 15:30 h.
Broj sudionika je ograničen, a prijaviti se možete na poveznici.

Registracija v4 sučelja u OpenAIRE-u za urednike repozitorija u sustavu Dabar
2022-07-04 10:00 - 10:45 | Online
Webinar Srca na temu “Registracija v4 sučelja u OpenAIRE-u za urednike repozitorija u sustavu Dabar” održat će se 4. srpnja 2022. s početkom u 10 sati, a namijenjen je uednicima repozitorija u Dabru čiji su repozitoriji registrirani u OpenAIRE-u.
Tijekom webinara bit će održana i demonstracija registracije sučelja repozitorija usklađenog sa smjernicama “OpenAIRE Guidelines for institutional and thematic Repository Managers v4“. Webinar je namijenjen urednicima čiji su repozitoriji registrirani u OpenAIRE-u i oni će imati priliku registrirati v4 sučelje svojih repozitorija u OpenAIRE-u. Urednike će kroz postupak registracije provesti predavačica Ljiljana Poljak Bilić iz Sveučilišne knjižnice u Splitu.
Sadržaj webinara:

Uvod (10 min) – Draženko Celjak (Srce),
važnost usklađenosti repozitorija s OpenAIRE smjernicama (10 min) – Alen Vodopijevec (Institut Ruđer Bošković),
demonstracija registracije v4 sučelja u OpenAIRE-u (10 min) – Ljiljana Poljak Bilić (Sveučilišna knjižnica u Splitu),
pitanja i komentari (10 min).

Webinar će se održati putem sustava za webinare Srca, a preduvjet za sudjelovanje na webinaru je posjedovanje elektroničkog identiteta u sustavu AAI@EduHr.
Predviđeno trajanje webinara je od 10 do 10:45, ulazak u sobu webinara bit će omogućen od 9:45 sati.

Assessing the reproducibility of research results in EU Framework Programmes for Research
2022-06-28 16:00 - 17:30 | Online
Ako vas zanimaju rezultati nedavno provedenog istraživanja o reproducibilnosti rezultata istraživanja nastalih u projektima financiranim sredstvima EU, priključite se na webinar 28.6.2022. u 16:00 sati.
Ovaj webinar završni je dio projekta čija je svrha predstaviti ključne rezultate istraživanja i dati preporuke kako poboljšati odaziv u budućnosti.
Za više infomacija i prijave provjerite link.

Medical Information Conference Croatia (MICC2022)
2022-06-14 10:00 - 17:00 | Medicinski fakultet, Sveučilišta u Zagrebu, Šalata 3, Zagreb, Hrvatska, 10000, Croatia (Local Name: Hrvatska)
Medical Information Conference Croatia (MICC) je skup namijenjen liječnicima i informacijskim stručnjacima u području biomedicinskih znanosti, ali otvoren je i za ostale djelatnike u medicini i zdravstvu, studente i zainteresiranu javnost. Tematikom prati suvremene trendove vezane uz problematiku objavljivanja, pristupa, korištenja, širenja i čuvanja informacija u sustavu znanosti, visokog obrazovanja, istraživanja i zdravstva.
Ovogodišnja tema naslovljena je “Kroz sito i rešeto: što i kako vrednovati: u znanosti i visokom obrazovanju?”, a program možete pronaći na http://ark.mef.hr/MICC/?fbclid=IwAR3lnTzsrw3vbIpUZ9MiBsP4qhUEzE7XBUIynAgOP78jxH6uWljFqF1r-6Q

CRIS2022: Linking research information across data spaces
2022-05-12 - 2022-05-14 | Hotel Dubrovnik Palace, Masarykov put 20, Dubrovnik, 20000, Croatia (Local Name: Hrvatska)
Petnaesta međunarodna konferencija posvećena je poboljšanju dostupnosti i pristupa istraživačkim informacijskim sustavima diljem Europe. Glavna tema ovogodišnje konferencije je „Povezivanje istraživačkih informacija među podatkovnim prostorima“ uz naglasak na sve raširenije implementiranje CRIS-a (engl. current research information system) kako bi se osigurali što učinkovitiji mehanizmi za razmjenu istraživačkih informacija i njihovu agregaciju.
Konferenciju organizira euroCRIS, međunarodna neprofitna profesionalna udruga CRIS stručnjaka, u suradnji s Ministarstvom znanosti i obrazovanja (MZO) i uz pomoć Sveučilišnog računskog centra Sveučilišta u Zagrebu (Srce). Konferencija je djelomično financirana iz projekta “Znanstveno i tehnološko predviđanje”, sufinanciranog sredstvima Europske unije, kojeg vodi MZO. Jedan od ciljeva ovog projekta je uspostava nacionalnog istraživačkog informacijskog sustava (CroRIS), za čiju je izgradnju zaduženo upravo Srce, a u kojoj također stručno sudjeluje i Institut Ruđer Bošković.
Istraživači, voditelji istraživačkih ustanova i ustanova za financiranje, knjižničari, IKT stručnjaci i kreatori politika pozvani su na sudjelovanje s vlastitim idejama, rješenjima i iskustvima vezanim uz glavnu temu ili generalno aktualnu ulogu CRIS-a, kao i s izvješćima o relevantnim razvojima na lokalnoj, nacionalnoj i/ili međunarodnoj razini.
Konferencija je primarno planirana kao događanje uživo, uz eventualni prijenos pojedinih prezentacija. Teme, program, prijave prezentacija i druge informacije potražite na stranici CRIS2022.

EOSC Future: Ask Me Anything – Session 3: Compute
2022-04-05 14:00 - 15:00 | Online
Treći webinar „ask me anything“ serije u organizaciji EOSC Future-a pričat će o najčešće korištenim uslugama EOSC platforme. Svaka usluga bit će predstavljena kroz cjelokupni proces njene narudžbe, implementacije i integracije i pomoću primjera, a na kraju će biti vremena i za diskusiju. Tijekom 2022. i 2023., „ask me anything“ serijom pokrit će se sve kategorije resursa EOSC platforme, a o događajima ćemo vas redovno informirati putem ovog portala Otvorena znanost ili pratite EOSC Future stranicu za nadolazeće događaje.
Više informacija i mogućnost prijave možete pronaći na poveznici.

Open Science Conference 2022
2022-03-08 08:00 - 2022-03-10 17:00 | Online
Open Science Conference 2022 deveta je međunarodna konferencija Otvorene znanosti iz pera Leibniz Research Alliance Open Science.
Konferencija je posvećena Otvorenoj znanosti i pruža jedinstveno mjesto za raspravu o najnovijim i budućim razvojima otvorene znanosti istraživačima, knjižničarima, pružateljima infrastrukture, kreatorima politika i drugim važnim dionicima u znanosti.
Održava se 8.-10.3.2022. ONLINE.
Za više informacija, prijave za sudjelovanjem i izlaganjem posjetite njihovu web-stranicu.
